Na temelju članaka 35. točke 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05., 109/07., 125/08., 36/09., 150/11., 144/12. i 19/13. – pročišćeni tekst, 137/15. 123/17. i 98/19), članka 409. Zakona o trgovačkim društvima („Narodne novine“ broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13. 110/15. i 40/19) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na \_\_\_\_\_\_\_ sjednici održanoj --. prosinca 2020. donijelo je

 je

**ODLUKU**

**o podjeli i prijenosu (prodaji) poslovnog udjela u trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, Kloštar Podravski, kralja Tomislava 2, OIB: 22839285286**

Članak 1.

Općina Kloštar Podravski jedini je osnivač/član trgovačkog društva KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, (u daljnjem tekstu: KOMUNALNO KP d.o.o.) sa sjedištem u Kloštru Podravskom, kralja Tomislava 2, OIB: 22839285286, upisanog u registar Trgovačkog suda u Bjelovaru pod brojem MBS: 070141282 i drži u društvu ulog u nominalnom iznosu od 20.000,00 kuna (dvadesettisuća kuna).

 Temeljni kapital Društva iznosi 20.000,00 kuna (dvadesettisuća kuna).

Članak 2.

KOMUNALNO KP d.o.o. je trgovačko društvo osnovano radi obavljanja komunalnih djelatnosti. Općina Kalinovac za obavljanje komunalne djelatnosti niti uslužne komunalne djelatnosti nema osnovano: trgovačko društvo, javnu ustanovu, službu - vlastiti pogon.

U cilju zajedničke provedbe obavljanja komunalnih djelatnosti, organiziranja kvalitetnog, postojanog i ekonomski učinkovitog načina putem trgovačkog društva KOMUNALNO KP d.o.o. sukladno Zakonu o komunalnom gospodarstvu kojim je propisano da komunalne djelatnosti može obavljati između ostalih trgovačko društvo u kojem drži sve udjele i koje osniva jedinica lokalne samouprave ili više jedinica lokalne samouprave zajedno.

Članak 3.

 Poslovni udjel iz članka 1. ove Odluke dijeli se na 2 (dva) poslovna udjela i to na:

* 1 (jedan) poslovni udjel u nominalnom iznosu od 18.000,00 kuna (osamnaesttisućakuna) te na
* 1 (jedan) poslovni udjel u nominalnom iznosu od 2.000,00 kuna (dvijetisućekuna)

Članak 4.

 Općina Kloštar Podravski prenosi i prodaje podijeljeni poslovni udjel iz članka 3. stavka 1. točke 2. ove Odluke, uz naknadu, na Općinu Kalinovac (susjednu jedinicu lokalne samouprave).

 Poslovni udjel iz članka 3. stavka 1. točke 2. ove Odluke prenosi i prodaje se Općinu Kalinovac, i to 1 (jedan) poslovni udjel u nominalnom iznosu od 2.000,00 kuna (dvijetisućekuna), što čini 1% temeljnog kapitala.

**Članak 5.**

Ovlašćuje se općinski načelnik Općine Kloštar Podravski za poduzimanje svih radnji sukladno Zakonu o trgovačkim društvima i Izjavi o osnivanju Društva u provedbi ove Odluke, kao i za potpis Ugovora o prijenosu i prodaji poslovnog udjela na Općinu Kalinovac iz članka 4. ove Odluke.

Članak 4.

Ova Odluka stupa na snagu prvog dana od dana objave u „Službenom glasniku Koprivničko-križevačke županije“,

**OPĆINSKO VIJEĆE**

**OPĆINE KLOŠTAR PODRAVSKI**

**KLASA:**

**URBROJ:**

**Kloštar Podravski, 2020.**

**PREDSJEDNIK:**

**Antun Karas**